rejauldu/bengali-wikipedia huggingface dataset:
সংজ্ঞা  দৃষ্টিভঙ্গি বলতে সাধারণত কোনো বিষয়কে দেখার, বোঝার বা মূল্যায়নের নির্দিষ্ট দিক বা কৌণিক অবস্থানকে বোঝানো হয়।    দৈনন্দিন অর্থে → এটি একজনের ব্যক্তিগত মতামত বা অভিমত।    দার্শনিক অর্থে → এটি জ্ঞানতত্ত্ব (epistemology), নীতিতত্ত্ব (ethics) এবং অস্তিত্বতত্ত্ব (ontology)-এর সাথে সম্পর্কিত, যেখানে ব্যক্তি বা গোষ্ঠী বাস্তবতাকে নির্দিষ্ট কাঠামোতে উপলব্ধি করে।     দার্শনিক তাৎপর্য   **আপেক্ষিকতা**: একই বাস্তবতা ভিন্ন ব্যক্তির কাছে ভিন্ন রূপে প্রতিভাত হয়।    **সাবজেক্টিভিটি বনাম অবজেক্টিভিটি**: দৃষ্টিভঙ্গি নির্ধারণ করে কোন সত্য ব্যক্তি-নির্ভর, আর কোন সত্য সর্বজনীন।    **অস্তিত্ববাদী দৃষ্টিভঙ্গি**: জ্যঁ-পল সার্ত্র বা হাইডেগারের মতে মানুষের দৃষ্টিভঙ্গিই তার অস্তিত্ব ও স্বাধীনতার প্রমাণ।    **প্রাগমাটিজম**: আমেরিকান দার্শনিক জন ডিউই দৃষ্টিভঙ্গিকে কার্যকর জ্ঞান ও অভিজ্ঞতার সাথে যুক্ত করেছেন।     সামাজিক ও সাংস্কৃতিক প্রভাব  দৃষ্টিভঙ্গি কেবল ব্যক্তি নয়, বরং সমাজ ও সংস্কৃতির মধ্যেও গড়ে ওঠে।    ধর্মীয় দৃষ্টিভঙ্গি    রাজনৈতিক দৃষ্টিভঙ্গি    নৈতিক দৃষ্টিভঙ্গি    শিল্প ও নন্দনতত্ত্বের দৃষ্টিভঙ্গি     বাংলা সাহিত্যে দৃষ্টিভঙ্গি  বাংলা সাহিত্য ও দর্শনে দৃষ্টিভঙ্গি শব্দটি প্রায়শই ব্যবহৃত হয়েছে সত্য, নীতি ও জীবনের বহুমাত্রিকতা বোঝাতে। রবীন্দ্রনাথ, নজরুল ও জীবনানন্দ প্রত্যেকে জীবনের ভিন্ন ভিন্ন দৃষ্টিভঙ্গি তুলে ধরেছেন।     আরও দেখুন   জ্ঞানতত্ত্ব    অস্তিত্ববাদ    আপেক্ষিকতা (দর্শন)    দর্শন    বিষয়শ্রেণী:দর্শন বিষয়শ্রেণী:জ্ঞানতত্ত্ব বিষয়শ্রেণী:বাংলা দর্শন
ও হেরাল্ডো হল ভারতের গোয়া রাজ্যের রাজ্য-রাজধানী পানাজি থেকে প্রকাশিত একটি শতাব্দী প্রাচীন ব্রডশীট ইংরেজি ভাষার দৈনিক সংবাদপত্র।    ইতিহাস  ও হেরাল্ডো প্রথম দৈনিক পর্তুগিজ সংবাদপত্র হিসাবে ২১ মে ১৯০০ সালে গোয়াতে আলেইক্সো ক্লেমেন্ট মেসিয়াস গোমেস দ্বারা প্রতিষ্ঠিত হয়েছিল। Paul Melo e Castro (trans.), Lengthening Shadows, 2 vols (Saligão: Goa, 1556, 2016), I p. 16. লিসবনে দশ বছরের পরে, মেসিয়াস গোমেস ১৯১৯ সালে কাগজের কার্যক্রম সম্প্রসারণ এবং আধুনিকীকরণ করেন। Paul Melo e Castro (trans.), Lengthening Shadows, 2 vols (Saligão: Goa, 1556, 2016), I p. 16. এটি পরবর্তীতে ১৯৮৩ সালে একটি ইংরেজি দৈনিকে রূপান্তরিত হয়,  যে সময়ের মধ্যে এটি 'পর্তুগাল এবং ব্রাজিলের বাইরে সবচেয়ে দীর্ঘমেয়াদী পর্তুগিজ ভাষার সংবাদপত্র' ছিল। Paul Melo e Castro (trans.), Lengthening Shadows, 2 vols (Saligão: Goa, 1556, 2016), I p. 16.   তথ্যসূত্র    বহিঃসংযোগ    হে হেরাল্ডো ওয়েবসাইট বিষয়শ্রেণী:ভারতীয় সংবাদ ওয়েবসাইট বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:১৯০০-এ পর্তুগিজ ভারতে প্রতিষ্ঠিত বিষয়শ্রেণী:গোয়ার গণমাধ্যম
এস্থার হেনরিয়েট কারস্টেনসেন নে হ্যানসেন (১০ আগস্ট ১৮৭৩–১২ ডিসেম্বর ১৯৫৫) ছিলেন ডেনমার্কের নারী অধিকার কর্মী এবং সাময়িক পত্রিকার সম্পাদক। তিনি ড্যানিশ উইমেন্স সোসাইটির সবচেয়ে সক্রিয় সদস্যদের একজন ছিলেন, ১৯০৮ সাল থেকে এটির সাময়িক পত্রিকা সম্পাদনা করেন এবং ১৯১৩ সালে এর ভাইস-প্রেসিডেন্ট হন। পরবর্তিতে তিনি উইমেন্স সোসাইটির কোপেনহেগেন শাখার নেতৃত্ব দেন।   প্রাথমিক জীবন এবং শিক্ষা  স্কডসবার্গে ১৮৭৩ সালের ১০ আগস্ট জন্মগ্রহণকারী এস্থার হেনরিয়েট হ্যানসেন ছিলেন ব্যবসায়ী হ্যারাল্ড আন্দ্রিয়াস হ্যানসেন (১৮৩৫-১৯০২) এবং আনা জর্জিয়ানা কেসিল ডি জোনকুইয়ারেস (১৮৪৭-১৯৪১) এর মেয়ে। কোপেনহেগেনে একটি ধনী পরিবারে বেড়ে ওঠা এস্থার হেনরিয়েট ১৮৯৩ সালে এন জাহেলে স্কুল থেকে ম্যাট্রিকুলেশন করেন। ১৮৯৭ সালে তিনি পলিটেকনিক্যাল ইনস্টিটিউটে অধ্যয়ন করেন এবং সিভিল ইঞ্জিনিয়ারিং প্রোগ্রামের প্রথম অংশের জন্য পরীক্ষা দিয়েছিলেন। তিনি তার পড়াশোনা শেষ করেননি, কারণ ১৮৯৮ সালে তার ইভান কারস্টেনসেন (১৮৭১-১৯৪৯) এর সাথে তার বিয়ে হয়ে যায়, ‍যিনি লাইফ গার্ডসের একজন অফিসারকে ছিলেন।   কর্মজীবন  ছোটবেলা থেকেই, তার চাচাতো বোন এস্ট্রিড হেইনের মতো, কারস্টেনসেন সম্প্রদায়ের মহিলাদের মর্যাদার প্রতি বিশেষ আগ্রহ দেখিয়েছিলেন। ১৯০৬ সালে, তিনি বিধবা মহিলাদের সমর্থন করার জন্য একটি সংগঠন তৈরি করেন, কিন্তু তার বেশিরভাগ সময় ড্যানিশ উইমেন সোসাইটিতে ব্যয় করেছিলেন। ১৯০৭ সালে, তিনি অ্যাস্ট্রিড স্ট্যাম্প ফেডারসেন এর বদলি হিসেবে সমাজের ভোটাধিকার অধিকার কমিটির প্রধান হিসাবে যোগদান করেন কিন্তু ভোটাধিকারে আগ্রহী অন্যান্য নারী সংগঠনকে নারী সমাজে যোগ দেয়ার জন্য রাজি করতে ব্যর্থ হন।  তারপর থেকে, তিনি ১৯১৩ থেকে ১৯১৮ সাল পর্যন্ত সহ-সভাপতি হিসাবে দায়িত্ব পালন করে সংগঠনের একজন নেতৃস্থানীয় সদস্য হন। উপরন্তু, ১৯০৮ থেকে ১৯১৩ সাল পর্যন্ত, তিনি সোসাইটির সাময়িকী নারী ও সমাজ সম্পাদনা করেন, সম্পাদক হিসেবে থোরা দাউগার্ডের সাথে কাজ করেন। তিনি শুধু তাস সূক্ষ্ম সম্পাদনার দক্ষতা প্রদর্শন করেননি, তিনি নিজেই সাময়িকীটিতে একটি কার্যকর অবদানকারী হয়েছিলেন।  যদিও কারস্টেনসেন নারীর অধিকারের সকল দিক উন্নত করার জন্য জড়িত ছিলেন, তিনি বিশেষ করে বিবাহিত মহিলাদের অর্থনৈতিক স্বাধীনতার অভাবের কারণে যে নিরাপত্তাহীনতার সম্মুখীন হয়েছিলেন তা নিয়ে উদ্বিগ্ন ছিলেন। একজন প্রভাবশালী বক্তা এবং আলোচনার নেতা হিসেবে, তার আভিজাত্যপূর্ণ পদ্ধতি থাকা সত্ত্বেও তিনি লিফলেট বিতরণ বা সোসাইটির মার্গুয়েরাইট বিক্রি করতে রাস্তায় বের হওয়াসহ কাজের যেকোনো দিক নিতে সর্বদা প্রস্তুত ছিলেন।  এস্থার কারস্টেনসেন ১৯৫৫ সালের ১২ ডিসেম্বর কোপেনহেগেনে মারা যান।   তথ্যসূত্র   বিষয়শ্রেণী:১৮৭৩-এ জন্ম বিষয়শ্রেণী:১৯৫৫-এ মৃত্যু বিষয়শ্রেণী:ডেনীয় নারীবাদী বিষয়শ্রেণী:ডেনীয় ভোটাধিকার কর্মী
thumb|শহীদ ব্রজকিশোর চক্রবর্তী ব্রজকিশোর চক্রবর্তী (জন্ম: ১৯১৩ - মৃত্যু: ২৫ অক্টোবর ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি গোপন বিপ্লবী দল বেঙ্গল ভলান্টিয়ার্সের কার্যকলাপে অংশগ্রহণ করে মেদিনীপুরের ডিস্ট্রিক্ট ম্যাজিস্ট্রেট বার্জ হত্যা ষড়যন্ত্রে অভিযুক্ত হন। মেদিনীপুর সেন্ট্রাল জেলে তিনি ফাঁসিতে শহীদ হন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫০৬,   জন্ম শিক্ষাজীবন ব্রজকিশোর মেদিনীপুরের বল্লভপুরের বাসিন্দা ছিলেন । তার পিতার নাম উপেন্দ্রনাথ চক্রবর্তী। ব্রজকিশোর ছাত্রাবস্থায় ১৯৩০ খ্রিষ্টাব্দে আইন অমান্য আন্দোলনে যোগ দেন।  বার্জ হত্যাকাণ্ড ১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু পাঁজা ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল সিং, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।   তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:১৯৩৪-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:মৃত্যুদণ্ড কার্যকর হওয়া বিপ্লবী বিষয়শ্রেণী:ভারতীয় জাতীয়তাবাদ বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:পশ্চিম মেদিনীপুর জেলার ব্যক্তি
টেডি পারট্রিজ (; ১৩ ফেব্রুয়ারি ১৮৯১ – জুন ১৯৭০) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ম্যানচেস্টার ইউনাইটেডের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।  ১৯২০–২১ মৌসুমে, ইংরেজ ফুটবল ক্লাব ম্যানচেস্টার ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি নয় মৌসুম অতিবাহিত করেছিলেন; ম্যানচেস্টার ইউনাইটেডের হয়ে তিনি ১৪৮ ম্যাচে ৬টি গোল করেছিলেন। অতঃপর ১৯২৯–৩০ মৌসুমে তিনি হ্যালিফ্যাক্স টাউনে যোগদান করেছিলেন; হ্যালিফ্যাক্স টাউনের হয়ে মাত্র এক মৌসুম খেলার পর তিনি অবসর গ্রহণ করেছিলেন।  ব্যক্তিগত জীবন টেডি পারট্রিজ ১৮৯১ সালের ১৩ই ফেব্রুয়ারি তারিখে ইংল্যান্ডের উস্টারশায়ারে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৭০ সালের জুন মাসে ইংল্যান্ডের উস্টারশায়ারে তিনি মৃত্যুবরণ করেছেন।  তথ্যসূত্র  বিষয়শ্রেণী:১৮৯১-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:হ্যালিফ্যাক্স টাউন এএফসির খেলোয়াড় বিষয়শ্রেণী:অলট্রিঙ্গাম ফুটবল ক্লাবের খেলোয়াড় বিষয়শ্রেণী:ক্রু অ্যালেক্সান্ড্রা ফুটবল ক্লাবের খেলোয়াড় বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
অনুজ রাউত (জন্ম ১৭ অক্টোবর ১৯৯৯) হলেন একজন ভারতীয় প্রতিভাবান তরুণ ক্রিকেটার যিনি ঘরোয়া ক্রিকেটে দিল্লি এবং ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের প্রতিনিধিত্ব করেন। তিনি একজন বাঁহাতি টপ অর্ডার ব্যাটসম্যান এবং উইকেটরক্ষক।    শিক্ষা জীবন  অনুজ রাওয়াত তার প্রাথমিক শিক্ষা জীবন সমাপ্ত করেন বাল ভবন ইন্টারন্যাশনাল থেকে, যেখানে তিনি প্রাথমিকভাবে ক্রিকেটের প্রতি আগ্রহী হয়ে উঠেন। পরে দিল্লি বিশ্ববিদ্যালয় স্নাতক ডিগ্রি অর্জন করেন।   ক্রীড়া জীবন  ৬ অক্টোবর ২০১৭ তারিখে ২০১৭-১৮ রঞ্জি ট্রফিতে দিল্লির হয়ে প্রথম-শ্রেণীর ক্রিকেটে অভিষেক হয়। ২১ ফেব্রুয়ারি ২০১৯ তারিখে ২০১৮-১৯ সৈয়দ মুশতাক আলী ট্রফিতে দিল্লির হয়ে তার টি-টোয়েন্টি অভিষেক হয়। ২০১৯-২০ বিজয় হাজারে ট্রফিতে দিল্লির হয়ে ৪ অক্টোবর ২০১৯-এ তার লিস্ট এ অভিষেক হয়।   ২০২০ ইন্ডিয়ান প্রিমিয়ার লিগের নিলামে রাজস্থান রয়্যালস তাকে কিনে নেয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগের নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়।   তথ্যসূত্র    বহিঃসংযোগ      বিষয়শ্রেণী:উইকেট-রক্ষক বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম
২ জুলীয় বর্ষপঞ্জীর একটি সাধারণ বছর যেটি রবিবার বা সোমবার দিয়ে শুরু। পূর্বানুমূলক জুলিয়ান বর্ষপঞ্জী অনুসারে যা রবিবার দিয়ে শুরু। সেই সময়ে এই বছর ভিনিয়াস ও ভারুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৫৫ বছর; রোম প্রতিষ্ঠার বছর)। এই বছরকে ২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলি  thumb|গিয়াস সিজার thumb|ফ্রেটেসের গিয়াস সিজার ফোরাত্রে পার্থিয়ার রাজা ফ্রেটেসের সাথে দেখা করলেন।  পার্থিয়ানদের আক্রমণ না করে গাইউস সিজার তাদের সাথে শান্তি সমাপ্ত করলেন;  পার্থিয়া আর্মেনিয়ার কাছে রোমান দাবী স্বীকার করেছেন।  স্থান অনুসারে   রোমান সাম্রাজ্য   জুলিয়াস সিজার (Gaius Julius Caesar Vipsanianus) ইউফ্রেতিস নদীর তীরে পারস্যের রাজার সঙ্গে সাক্ষাৎ করেন।   পুবলিয়ুস আলফেনুস ভারুস (Publius Alfenus Varus) ও পুবলিয়ুস ভিনিকুস (Publius Vinicius) রোমান কনসাল পদে আসীন হন।   ইউরোপ   মেদিয়া আত্রোপাতেনে-র (Media Atropatene) রাজাদ্বিতীয় আরিওবারজানেস (Ariobarzanes II) আর্মেনিয়া-র রাজা হলেন।   এশিয়া   চীনের সর্বপ্রথম আদমশুমারি শেষে জনসংখ্যার হিসাব ৫ কোটি ৭০ লক্ষ।   একই আদশুমারি অনুযায়ী ভিয়েতনামের জনসংখ্যা প্রায় ১০ লক্ষ।   জন্ম   তিয়ানা-র আপোল্লোনিয়ুস (Apollonius of Tyana) (মৃ. ৯৮)  দেং ইয়ু (Deng Yu), হান রাজবংশের সামরিক শাসক ও রাজনীতিবিদ (মৃ. ৫৮)   মৃত্যু   লুকিয়ুস কাইজার (Lucius Caesar), মারকুস ভিপসানিয়ুস আগরিপ্পা (Marcus Vipsanius Agrippa) ও ইয়ুলিয়া-র (Julia the Elder) পুত্র (জ. খ্রিস্টপূর্ব ১৭)   তথ্যসূত্র   বিষয়শ্রেণী:২
রফিনগর ইউনিয়ন বাংলাদেশের সিলেট বিভাগের সুনামগঞ্জ জেলার দিরাই উপজেলার অন্তর্গত একটি ইউনিয়ন।   অবস্থান ও সীমানা  ইহা দিরাই হতে ২৬ কিমি: পঁচ্চিম  অবস্থিত। রফিনগর ইউনিয়ন এর আয়তন   ১২,৭৬৪ বর্গ কি.মি.   ইতিহাস  ব্রিটিশ শাসনামলের আনুমানিক ১৯৪৩ সালে প্রথম    অধীনে বর্তমান ১২টি গ্রাম নিয়ে রফিনগর  ইউনিয়ন গঠিত হয়। ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডা: রেয়াজ উদ্দিন সরকার প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে তৈয়ব আলী, আ: মতিন (ভারপ্রাপ্ত), মাজেদুল ইসলাম সরকার (২য় বার নির্বাচিত), তৈয়ব আলী ইউনিয়ন পরিষদ চেয়ারম্যানের দায়িত্ব পালন করেন।   প্রশাসনিক এলাকা   ১/রফিনগর  ২/মির্জাপুর  ৩/মাছিমপুর  ৪/বাসাখরছ  ৫/মেঘনা বারঘর  ৬/খাঘাউরা  ৭/সেচনী  ৮/আনোয়ারপুর  ৯/সুলমান পুর/সুমান পুর  ১০/কিত্তাগাঁও  ১১/স্বজনপুর  ১২/রামজীবনপুর  ১৩/সাদিরপুর  ১৪/হাসনাবাদ  ১৫/গাজিয়ারগাঁও  ১৬/সমীপুর  ১৭/নয়াগাঁও  ১৮/কুড়িগাঁও  ১৯/পুরন্দরপুর  ২০/জগন্নাথপুর  ২১/বলনপুর  ২২/দুর্লভপুর  ২৩/আলীপুর  এবং তিনটি বাজার রয়েছে,এর মধ্যে উল্লেখযোগ্য হচ্ছে বাংলাবাজার, নয়াগাঁও বাজার ও ছয় পাড়া বাজার(বলনপুর)।   আয়তন ও জনসংখ্যা    পরিষদ একটি। ইহা দিরাই উপেজলার অন্তর্গত। ইহা দিরাই হতে ২৬ কিমি: পঁচ্চিম  অবস্থিত। রফিনগর ইউনিয়ন এর আয়তন   ১২,৭৬৪ বর্গ কি.মি.  ।৯টি ওয়ার্ড এবং ২৬টি গ্রাম নিয়ে এ ইউনিয়ন গঠিত।এ ইউনিয়নে  ৩৪৫৭৩  লোকের বাস।এর মধ্যে ১৭৯৯০জন পুরুষ এবং ১৬৫৮০ জন মহিলা। জনসেবার জন্য প্রশাসন এ লক্ষ্য ও উদ্দেশ্যে ইউনিয়ন পোর্টাল তৈরীর এ প্রয়াস। গবেষক ,পর্যটক, জ্ঞানপিপাসু ও দর্শনার্থীরা জেলা, উপজেলা এবং ইউনিয়ন এর গুরুত্বপূর্ণ ও ঐতিহাসিক স্থান ও স্থাপনা সম্পর্কে প্রয়োজনীয় তথ্য পাবেন এবং এর ফলে জেলা, উপজেলা এবং ইউনিয়ন পরিষদের প্রশাসনের সাথে সর্বস্তরের জনগণের দূরত্ব কমে আসবে এবং জনসেবার জন্য প্রশাসন ও ডিজিটাল বাংলাদেশ গড়ার ক্ষেত্রে এ উদ্যোগ নতুন দিগন্তের সূচনা করবে । সেবাদানকারী প্রতিষ্ঠান হিসেবে ইউনিয়ন পরিষদকে আরও এক ধাপ এগিয়ে নেয়ার লক্ষ্যে এ ইউনিয়ন  পোর্টাল চালু করা হলো। কিছু সীমাবদ্ধতা নিয়ে এর যাত্রা শুরু হলেও ভবিষ্যতে এটিকে উন্নততর করার প্রচেষ্টা অব্যাহত থাকবে। এ বিষয়ে যে কোন পরামর্শ, উপদেশ ও মতামত ধন্যবাদের সাথে সাদরে গ্রহণ করা হবে।  খানার সংখ্যা ৪৫৯৪টি।  শিখন প্রতিষ্টান  সরকারী প্রাঃ বিদ্যালয় ১০টি  রেজিষ্টার বিদ্যালয় ১৩টি  উচ্চ বিদ্যালয় ১টি  নিম্ন মাদ্যমিক ১টি।  মাদ্রাসা ১টি।  বাংলাদেশ জাতীয় তথ্য বাতায়ন    শিক্ষা  শিক্ষার হার :  শিক্ষা প্রতিষ্ঠান''রফিনগর ইউনিয়ন উচ্চ বিদ্যালয়'   দর্শনীয় স্থান    উল্লেখযোগ্য ব্যক্তিত্ব  শেখ হাজী আস্বীন মুন্সেফ।    জনপ্রতিনিধি বর্তমান চেয়ারম্যান- মোঃ রেজওয়ান হোসেন খানচেয়ারম্যানগণের তালিকা'''   আরও দেখুন    তথ্যসূত্র   বিষয়শ্রেণী:দিরাই উপজেলার ইউনিয়ন
ভগৎ সাধনা, যাকে সাধনা কাসাইও বলা হয়, হলেন একজন উত্তর ভারতীয় কবি, সাধক, রহস্যবাদী এবং ভক্তদের একজন যাদের স্তোত্র গুরু গ্রন্থ সাহিবে অন্তর্ভুক্ত রয়েছে। তিনি শিখ এবং রবিদাসিয়াদের মধ্যে পাঞ্জাব অঞ্চলে সম্মানিত,Ravidasia Website তার ভক্তিমূলক স্তবটি বেশিরভাগ প্রচারকদের দ্বারা ব্যাপকভাবে উদ্ধৃত হয়েছে। রাগ বিলাবলে রচিত তার একটি স্তোত্র আদিগ্রন্থ সাহিবে রয়েছে।Page 858, Adi Granth ভগৎ সাধনার অনুসারীদের "সাধনাপন্থী" বলা হয়।A glossary of the tribes and castes of the Punjab and North-West, HA ROSE তার একমাত্র স্মারক হল সিরহিন্দের একটি মসজিদ, যেখানে তিনি মারা যান।   তথ্যসূত্র    বহিঃসংযোগ   বিষয়শ্রেণী:পাঞ্জাবি ব্যক্তি বিষয়শ্রেণী:শিখ ভগৎ
ছয় গোস্বামী বলতে বৈষ্ণব ধর্মের সংস্কৃত বিষয়ের সাথে সংশ্লিষ্ট ছয় জন পণ্ডিত, যথা: সনাতন গোস্বামী, রূপ গোস্বামী, রঘুনাথ দাস গোস্বামী, গোপাল ভট্ট গোস্বামী, রঘুনাথ ভট্ট গোস্বামী ও শ্রীজীব গোস্বামীকে একত্রে বোঝানো হয়ে থাকে। তাঁরা শ্রীচৈতণ্য দেবের সান্নিধ্য লাভ করেছিলেন এবং গৌড়ীয় বৈষ্ণবধর্মের বিকাশে অশেষ অবদান রেখেছেন।   বৃন্দাবন   বৈষ্ণব দর্শন ও চর্চার বিষয়ে প্রচুর লেখালেখি করার পাশাপাশি, ছয় গোস্বামী রাধা, কৃষ্ণ এবং গোপীদের সাথে যুক্ত বৃন্দাবনের অনেক প্রাচীন এবং পবিত্র তীর্থ উদ্ধার করার জন্য তাদের উল্লেখযোগ্য সময় উৎসর্গ করেছিলেন। লুপ্ত ভূমির এই অংশগুলি হল সেই স্থান যেখানে রাধা এবং কৃষ্ণ ভাগবত পুরাণে লিপিবদ্ধ ঘটনা অনুসারে পূর্ববর্তী যুগে নির্দিষ্ট লীলা সম্পাদন করেছিলেন। যদিও আর্থিক সম্পত্তি তাদের খুব কমই ছিল, তবুও গোস্বামীগণ এই স্থানগুলির (রাধা ও কৃষ্ণের উপাসনার জন্য উৎসর্গীকৃত)  আশেপাশে বেশ কয়েকটি বড় এবং সুসজ্জিত মন্দির নির্মাণের জন্য অনুপ্রাণিত করেছিলেন যা আজও বৃন্দাবন সমাজে ভূমিকা পালন করে।   গোস্বামীগণ   ষড় গোস্বামীরা হলেন:    ভ্রাতৃযুগল রূপ গোস্বামী ও সনাতন গোস্বামী  জীব গোস্বামী (রূপ ও সনাতনের ভ্রাতুষ্পুত্র)।  রঘুনাথ ভট্ট গোস্বামী  গোপাল ভট্ট গোস্বামী  রঘুনাথ দাস গোস্বামী   আরও দেখুন    বহিঃসংযোগ   বাংলাপিডিয়ায় - ইংরেজি ভার্সন  ছয় গোস্বামীর জীবনী - ইংরেজি ভার্সন   তথ্যসূত্র   বিষয়শ্রেণী:বৈষ্ণবধর্ম বিষয়শ্রেণী:মধ্যযুগীয় হিন্দু ধর্মগুরু বিষয়শ্রেণী:১৬শ শতাব্দীর হিন্দু ধর্মগুরু বিষয়শ্রেণী:গৌড়ীয় বৈষ্ণব গুরু বিষয়শ্রেণী:বৃন্দাবন
অ্যাংলো-ভারতীয় রন্ধনশৈলী হল সেই রন্ধনশৈলী যা ভারতে ব্রিটিশ রাজের সময় বিকশিত হয়েছিল। এটি ১৯৩০-এর দশকে বীরস্বামী রেস্তোরাঁ দ্বারা ইংল্যান্ডে আনা হয়েছিল, তারপরে আরও কয়েকটি, কিন্তু সাধারণ ভারতীয় রেস্তোরাঁগুলি নয়। রন্ধনশৈলীটি ইংরেজি তালুতে কেডগ্রি, মুলিগাটাউনি ও পিশ প্যাশের মতো পদের প্রবর্তন করেছিল। ইংরেজি রন্ধনশৈলীতে দীর্ঘস্থায়ী প্রভাব ফেলেছে এমন কয়েকটি অ্যাংলো-ভারতীয় খাবারের মধ্যে একটি হল চাটনি।  ইংরেজ কর্নেল আর্থার রবার্ট কেনি-হারবার্ট দ্বারা অ্যাংলো-ভারতীয় রন্ধনশৈলী বিস্তারিতভাবে নথিভুক্ত করা হয়েছিল, ১৮৮৫ সালে ব্রিটিশ রাজের মেমসাহেবদের তাদের ভারতীয় বাবুর্চিদের কী তৈরি করতে কী নির্দেশ দিতে হবে তা উপদেশ দেওয়ার জন্য "ওয়াইভার্ন" হিসাবে লিখেছিলেন। ১৮৮৬ সালের অ্যাংলো-ভারতীয় অভিধান হবসন-জবসন-এ এর অনেক "বিস্ময়কর" ব্যবহার বর্ণনা করা হয়েছে। অতি সম্প্রতি, ১৯৯০ সালে জেনিফার ব্রেনান ও ১৯৯৩ সালে ডেভিড বার্টন রন্ধনশৈলীটি বিশ্লেষণ করেছেন।  ইতিহাস  ভারতে ব্রিটিশ শাসনামলে, স্থানীয় ব্রিটিশ কর্মকর্তারা ভারতীয় পদকে তাদের ব্রিটিশ তালুর সাথে মিশিয়ে অ্যাংলো-ভারতীয় রন্ধনশৈলী তৈরি করতে শুরু করেছিল, যেমন কেডগ্রি (১৭৯০) ও মুলিগাটাউনি স্যুপ (১৭৯১)। ইংল্যান্ডের প্রথম ভারতীয় রেস্তোরাঁ হিন্দুস্তানি কফি হাউস, ১৮০৯ সালে লন্ডনে খোলা হয়; ১৮১৫ সালে দ্য এপিকিউর অ্যালমানাক- এ বর্ণিত, "সমস্ত পদ তরকারি গুঁড়া, চাল, কেয়েন ও আরবের সেরা মশলা দিয়ে সাজানো হয়েছিল। প্রাচ্যের ভেষজ দিয়ে হুক্কা খাওয়ার জন্য একটি কক্ষ আলাদা করা ছিল।"The Epicure's Almanack, Longmans, 1815, pages 123-124. হান্না গ্লাসের দ্য আর্ট অফ কুকারির ১৭৫৮ সালের সংস্করণ সহ সেই সময়ের রন্ধনসম্পর্কীয় বইগুলোর মতো একই তারিখ থেকে ভারতীয় খাবার বাড়িতে রান্না করা হয়েছিল।  তথ্যসূত্র   বিষয়শ্রেণী:ভারতীয় রন্ধনশৈলী বিষয়শ্রেণী:ব্রিটিশ রন্ধনশৈলী
বামনা ডিগ্রি  কলেজ  বাংলাদেশের বরগুনা জেলার বামনা উপজেলার অন্তর্গত একটি সরকারি শিক্ষাপ্রতিষ্ঠান। ১৯৮২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট ও ডিগ্রি পর্যায়ের সার্টিফিকেট প্রদান করে।   ইতিহাস  কলেজটি ১৯৮২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৫ সালে বি.এ(পাস) কোর্স ও ২০০৫ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।   বিবরণ   অবকাঠামো   প্রশাসন   শিক্ষা কার্যক্রম ও পদ্ধতি   সামাজিক কার্যক্রম   পুরস্কার ও সম্মাননা   উল্লেখযোগ্য শিক্ষার্থী   চিত্রশালা   আরও দেখুন   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বরগুনা জেলার মহাবিদ্যালয় বিষয়শ্রেণী:বামনা উপজেলা
লেসলি চ্যান হলেন উন্মুক্ত প্রবেশাধিকার কার্যে জড়িত একজন কর্মী। বর্তমানে তিনি টরন্টো স্কার্বার্গ বিশ্ববিদ্যালয়ে কলা, সংস্কৃতি ও গণমাধ্যমে বিভাগের সহযোগি অধ্যাপক হিসেবে কর্মরত আছেন।  জীবনী চ্যান ১৯৫৯ সালে হংকংয়ে জন্মগ্রহণ করেন। ১৬ বছর বয়সে তিনি বিশ্ববিদ্যালয়ে পড়তে কানাডায় চলে যান। তিনি নৃবিজ্ঞানে ডিগ্রী অর্জন করেছেন। তিনি তার গবেষণাটি প্রকাশিত হওয়ার সময়  অ্যাকাডেমিক প্রকাশনা নিয়ে সমস্যার সম্মুখিন হন এবং সেগুলোর সমাধানকল্পে বিকল্প পথের সন্ধান শুরু করেন।  কাজ চ্যান উন্মুক্ত প্রবেশাধিকার আন্দোলনের একজন সমর্থক। তিনি বুদাপেস্ট ওপেন অ্যাক্সেস ইনিশিয়েটিভে স্বাক্ষরকারীদের মধ্যেও একজন।  বায়োলাইন ইন্টারন্যাশনাল চ্যান ১৯৯৩ সালে বায়োলাইন ইন্টারন্যাশনাল প্রতিষ্ঠা করেন। বায়োলাইন ইন্টারন্যাশনাল হলো পণ্ডিত সমাজের প্রকাশনা বিষয়ক সমন্বিত সংঘের একটি অলাভজনক সংগঠন যেটি উন্নয়নশীল দেশগুলিতে প্রকাশিত জার্নালগুলি উন্মুক্ত প্রবেশাধিকার পদ্ধতিতে ব্যবহার করার বিষয়ে প্রচেষ্টা চালায়। চ্যান বিশ্বাস করেন যে জার্নালগুলিতে উন্নয়নশীল দেশগুলির প্রবেশাধিকার প্রয়োজন।  তথ্যসূত্র  বহিঃসংযোগ  লেসলি চ্যান - পিটুপি ফাউন্ডেশন  বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:উন্মুক্ত প্রবেশাধিকার কর্মী বিষয়শ্রেণী:টরন্টো বিশ্ববিদ্যালয়ের শিক্ষক
মিঠাছড়া ইসলামিয়া ফাজিল মাদ্রাসা বাংলাদেশের একটি আলিয়া মাদ্রাসা। মাদ্রাসাটি চট্টগ্রাম জেলার অন্তর্গত মীরসরাই উপজেলার মীরসরাই ইউনিয়নের মিঠাছড়া গ্রামে এ মাদ্রাসাটি অবস্থিত।http://edu.review.net.bd/MITHACHARA-ISLAMIA-FAZIL-MADRASAH এই মাদ্রাসায় ফাজিল (ডিগ্রী) পর্যায় পর্যন্ত পাঠদান করা হয়। বর্তমানে মাদ্রাসাটি ইসলামি আরবি বিশ্ববিদ্যালয় অধিভুক্তি একটি ফাজিল মাদ্রাসা।   ইতিহাস  মাওলানা সাজেদুল্লাহ (রহঃ) কর্তৃক ১৮৮১ সালে উত্তর চট্টলায় প্রতিষ্ঠা করা হয়। এরপর থেকেই মাদ্রাসাটি অত্র এলাকায় ইসলামি শিক্ষায় বিস্তারে উল্লেখযোগ্য ভূমিকা রেখে চলছে।  মাওলানা সাজেদুল্লাহ (রহঃ) ১৮৮১ সালে প্রথমে নিজ বাড়ির কাছারীতে পাঠ দান করার মাধ্যমে মাদ্রাসাটির পাঠদান আরম্ভ করেন। পর্যায়ক্রমে প্রায় ১.৮৬ শতক জমির উপর মাদ্রাসাটি সম্প্রসারণ করা হয়। এই মাদ্রাসাটি প্রতিষ্ঠায় মাওলানা অলি আহমদ শাহ, মাওলানা আবদুল গণী ও মাওলানা নজির আহমদ প্রভৃতি ব্যক্তিবর্গ অবদান রেখেছেন।   শিক্ষা কার্যক্রম  এই মাদ্রাসাটি ডিগ্রী সমমান একটি মাদ্রাসা। মাদ্রাসায় দাখিল ও আলিম শ্রেণীতে সাধারণ বিভাগে পাঠদান করা হয়। ফাজিল শ্রেণীতে আল কুরআন, আল হাদিস ও আরবি ভাষা বিভাগে পাঠদান করা হয়।   তথ্যসূত্র    বহিঃসংযোগ   বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৮৮১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৮১-এ ব্রিটিশ ভারতে প্রতিষ্ঠিত
মেটবাহ লিংডোহ হলেন মেঘালয়ের একজন ইউনাইটেড ডেমোক্রেটিক পার্টির রাজনীতিবিদ। তিনি ২০০৮, ২০১৩ এবং ২০১৮ সালে মেঘালয় বিধানসভা নির্বাচনে ইউনাইটেড ডেমোক্রেটিক পার্টির প্রার্থী হিসাবে মাইরাং আসন থেকে নির্বাচিত হয়েছেন। তিনি মেঘালয় বিধানসভার বর্তমান স্পিকার। ডনকুপার রায়ের মৃত্যুর পর তিনি ইউনাইটেড ডেমোক্রেটিক পার্টির সভাপতিও। তিনি ২০১৮ থেকে ২০১৯ সাল পর্যন্ত কনরাড সাংমা মন্ত্রকের আবগারি নিবন্ধন ট্যাক্সেশন স্ট্যাম্প, স্বরাষ্ট্র (বেসামরিক প্রতিরক্ষা এবং হোম গার্ড), পর্যটন, জলসম্পদ মন্ত্রী।Metbah Lyngdoh MDA consensus candidate for Speaker's postMetbah Lyngdoh elected president of United Democratic PartyMyneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেঘালয় বিধানসভার সদস্য বিষয়শ্রেণী:মেঘালয় বিধানসভার সদস্য ২০১৮-২০২৩ বিষয়শ্রেণী:ইউনাইটেড ডেমোক্রেটিক পার্টির রাজনীতিবিদ বিষয়শ্রেণী:মেঘালয় বিধানসভার সদস্য ২০০৮-২০১৩ বিষয়শ্রেণী:মেঘালয় বিধানসভার সদস্য ২০১৩-২০১৮
রচনা সংশোধন ও নিবন্ধ মানোন্নয়ন সংঘের কোনো অনুরোধ পাতা থেকে অনুরোধ গ্রহণ করার পর পরিত্যক্ত কিংবা ভুলে যাওয়া নিবন্ধের বিষয়ে অনুরোধ গ্রহণকারীর হালনাগাদ জানার জন্য এই টেমপ্লেটটি ব্যবহার করা হয়। নিবন্ধের অনুরোধ গ্রহণ করার পর ব্যবহারকারী অন্তত সাত দিনেও নিবন্ধে কোনো সম্পাদনা না করলে, ব্যবহারকারীর আলাপ পাতায় বার্তাটি প্রদান করুন। পাতার ইতিহাস থেকে আপনি সম্পাদনার ইতিহাস জানতে পারবেন। ব্যবহারকারী যদি নিবন্ধে কোনো সম্পাদনা না করে থাকেন, তাহলে অনুরোধ গ্রহণের অন্তত সাত দিন পর বার্তাটি রাখুন।  বার্তায় ব্যবহারকারীর নাম স্বয়ংক্রিয়ভাবে যুক্ত হয়ে যাবে। "স্বাক্ষর=" পরামিতি ব্যবহার করে অতিরিক্ত বার্তা প্রদান করা যাবে। পরামিতিটি ইচ্ছাকৃতভাবে খালিও রাখা যায়।  ব্যবহারকারী যদি নিবন্ধে কোনো সম্পাদনা না করে থাকেন, তাহলে  ব্যবহার করুন।  ব্যবহারকারী যদি ইতোমধ্যে নিবন্ধ কাজ করে থাকেন, তাহলে  ব্যবহার করুন।   ব্যবহার  {{রসনিমা-কোনো সম্পাদনা নেই! | নিবন্ধ = নিবন্ধের শিরোনাম | স্বাক্ষর = ~~~~ }}   পরামিতির বর্ণনা   পরামিতি  বর্ণনা নিবন্ধ  নিবন্ধের শিরোনাম (আবশ্যিক) স্বাক্ষর  আপনার অভিনন্দনবার্তা ও স্বাক্ষর (~~~~)   উদাহরণ    আরও দেখুন   উইকিপিডিয়া:রচনা সংশোধন ও নিবন্ধ মানোন্নয়ন সংঘ/টেমপ্লেট
লেগুন নীহারিকা (মেসিয়ার ৮ অথবা এম৮ ও এনজিসি ৬৫২৩ হিসাবে তালিকাবদ্ধ) স্যাগিটারিয়াস বা ধনু নক্ষত্রমন্ডলীতে অবস্থিত একটি জায়ান্ট ইন্টারস্টেলার মেঘ। লেগুন নীহারিকাকে নির্গমন নীহারিকা এবং এইচ ২ অঞ্চল হিসাবে তালিকাবদ্ধ করা হয়েছে। জোভান্নি হোদিয়ের্না ১৬৫৪ সালে নীহারিকাটি আবিষ্কার করেন।http://messier.seds.org/m/m008.html এই নীহারিকাটি এখন পযন্ত আবিষ্কৃত খালি চোখে দৃশ্যমান নক্ষত্রের জন্মদাত্রী দুইটি নীহারিকার মধ্যে একটি। খালি চোখে রাতের আকাশে তাকালে মধ্য-উত্তর অক্ষে ক্ষীনভাবে এই নীহারিকাটি দেখা যায়। টেলিস্কোপের সাহায্যে ডিম্বাকৃতির মেঘের মতো দেখায়।  বৈশিষ্ট্য  লেগুন নীহারিকা সৌরজগত থেকে ৪০০০ থেকে ৬০০০ আলোকবর্ষ দূরে অবস্থিত। পৃথিবীর আকাশে ৯০’ থেকে ৪০’ পর্যন্ত বিস্তৃতি পরিলক্ষিত হয় যা থেকে বোঝা যায় এর অবস্থান মোটামুটি ১১০ থেকে ৫০ আলোকবর্ষ পর্যন্ত। রঙিন  time-exposure ছবিতে নীহারিকাটিকে গোলাপি দেখায়। মানুষের চোখ এই রঙের প্রতি খুব কম সংবেদনশীল হওয়ায় টেলিস্কোপ বা বাইনোকুলার দিয়ে পর্যবেক্ষ করলে নীহারিকা‌টি ধূষর দেখায়।  নীহারিকাটির কেন্দ্রে বালিঘড়ি সাদৃশ্য একটি কাঠামো দেখা যায়, জন হারসেল যার নামকরণ করেন বালিঘড়ি নীহারিকা। অবশ্য এই নীহারিকা ও মুস্কা নক্ষত্রমন্ডলীতে অবস্থিত বহুল প্রচলিত বালিঘড়ি নীহারিকা এক নয়। ২০০৬ সালে এই বালিঘড়ির ভিতরে চারটি Herbig–Haro objects আবিষ্কৃত হয় যা একটি নক্ষত্রে জন্ম হওয়ার প্রক্রিয়ার প্রমাণ বহন করে।  চিত্রশালা  তথ্য উৎস  বিষয়শ্রেণী:জ্যোতির্বিজ্ঞান বিষয়শ্রেণী:মেসিয়ার বস্তু বিষয়শ্রেণী:এনজিসি বস্তু